CELEX: C2006/326/162
Language: et
Date: 2006-12-30 00:00:00
Title: Kohtuasi T-339/06: 30. novembril 2006 esitatud hagi — Kreeka Vabariik versus komisjon

30.12.2006   
            
            
               ET
            
            
               Euroopa Liidu Teataja
            
            
               C 326/80
            
         30. novembril 2006 esitatud hagi — Kreeka Vabariik versus komisjon
   (Kohtuasi T-339/06)
   (2006/C 326/162)
   Kohtumenetluse keel: kreeka
   Pooled
   
      Hageja: Kreeka Vabariik (esindajad: I. Khalkias, S. Papaïoannou)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada või muuta vaidlustatud komisjoni otsus osas, mis puudutab Kreeka viinamarjaistanduste ümberkorraldamiseks ja muutmiseks ettenähtud eraldist, nii et selles oleks arvesse võetud nõuetekohast statistilist teavet, mille hageja saatis komisjonile 22. septembril 2006 ning et vastavad summad oleks Kreekale eraldatud.
            
         Väited ja peamised argumendid
   Kreeka Vabariik vaidlustab komisjoni 4. oktoobri 2006. aasta otsuse K(2006) 4348 (lõplik) (ELT 2006, L 275, lk 62), millega määratakse kindlaks liikmesriikide lõplikud eraldised teatava arvu hektarite jaoks 2006. eelarveaastaks viinamarjaistanduste ümberkorraldamiseks ja muutmiseks nõukogu määruse (EÜ) nr 1493/1999 alusel. Kreeka Vabariik palub tühistada või muuta otsus Kreekat puudutavas osas, kuna tema väitel on komisjon:
   
               (a)
            
            
               rikkunud koostöökohustuse ja hea halduse põhimõtet, mis reguleerivad tema ja liikmesriikide vahelisi suhteid, kuna jättis hageja poolt talle edastatud teabe arvestamata;
            
         
               (b)
            
            
               rikkunud hea usu ja hea halduse põhimõtet, kuna ei tunnistanud ilmselget informaatikaviga, millest talle õigeaegselt teatati hilisema paranduse teel;
            
         
               (c)
            
            
               rikkunud võrdse kohtlemise ja proportsionaalsuse põhimõtet, arvestades, et Kreekale eraldatud rahaliste vahendite vähendamine (1 129 015 eurot) on ebaproportsionaalne esialgselt edastatud teabes väidetavalt hilinenud informaatikavea paranduse suhtes; ning viimasena
            
         
               (d)
            
            
               rikkunud põhimõtet, mille kohaselt tuleks saavutada kasulik tulemus, arvestades, et viinamarjaistanduste ümberkorraldamine ja muutmine (määruse (EÜ) nr 1493/1999 (1) artiklid 11, 13 ja 14 ning määrus (EÜ) nr 1227/2000 (2) artiklid 16 ja 17) kujutab endast ühenduse viinamarjaistanduste kvalitatiivset uuendamist ning et Kreekale määratud rahaeraldiste õigustamatu vähendamine kahjustab seda ühenduse eesmärki.
            
         
      (1)  EÜT 1999, L 179, lk 1; ELT eriväljaanne 3/26, lk 25.
   
      (2)  EÜT 2000, L 143, lk 1; ELT eriväljaanne 3/29, lk 116.